Lietuvos Respublikos Vyriausybė

nutarimas

Dėl LIETUVOS RESPUBLIKOS VYRIAUSYBĖS 2004 M. BIRŽELIO 2 D. NUTARIMO NR. 680 „DĖL LIETUVOS RESPUBLIKOS ATSTOVŲ KELIONIŲ Į EUROPOS SĄJUNGOS TARYBOS DARBO STRUKTŪRŲ SUSITIKIMUS IŠLAIDŲ KOMPENSAVIMO TAISYKLIŲ PATVIRTINIMO“ PAKEITIMO

2014 m. gruodžio 23 d. Nr. 1454
Vilnius

Lietuvos Respublikos Vyriausybė nutaria:

1. Pakeisti Lietuvos Respublikos Vyriausybės 2004 m. birželio 2 d. nutarimą Nr. 680 „Dėl Lietuvos Respublikos atstovų kelionių į Europos Sąjungos Tarybos darbo struktūrų susitikimus išlaidų kompensavimo taisyklių patvirtinimo“:

1.1. Pakeisti 2.1 papunktį ir jį išdėstyti taip:

„2.1. savo interneto svetainėje skelbti informaciją apie Europos Sąjungos Tarybos Generalinio sekretoriato nustatytus susitikimus, į kuriuos vykstantiems Lietuvos Respublikos atstovams pagal Europos Sąjungos Tarybos generalinio sekretoriaus 2013 m. birželio 12 d. sprendimą Nr. 30/2013 dėl valstybių narių įgaliotų atstovų kelionių išlaidų apmokėjimo gali būti kompensuojamos kelionių išlaidos;“.

1.2. Pakeisti nurodytu nutarimu patvirtintas Lietuvos Respublikos atstovų kelionių į Europos Sąjungos Tarybos darbo struktūrų susitikimus išlaidų kompensavimo taisykles:

1.2.1. Pakeisti 1 punktą ir jį išdėstyti taip:

„1. Lietuvos Respublikos atstovų kelionių į Europos Sąjungos Tarybos darbo struktūrų susitikimus išlaidų kompensavimo taisyklės (toliau – Taisyklės), parengtos atsižvelgiant į Europos Sąjungos Tarybos generalinio sekretoriaus 2013 m. birželio 12 d. sprendimą Nr. 30/2013 dėl valstybių narių įgaliotų atstovų kelionių išlaidų apmokėjimo (toliau – Tarybos generalinio sekretoriaus sprendimas) ir 2011 m. kovo 1 d. sprendimą Nr. 32/2011 dėl Tarybos narių įgaliotų atstovų kelionių išlaidų apmokėjimo įgyvendinimo taisyklių, reglamentuoja Lietuvos Respublikos valstybės institucijų, įstaigų, įmonių ir kitų institucijų (toliau – įstaiga) atstovų (toliau – atstovai) kelionių į Tarybos generalinio sekretoriaus sprendime nustatytus susitikimus (toliau – kelionės į susitikimus) išlaidų kompensavimo tvarką.“

1.2.2. Pakeisti priedą ir jį išdėstyti nauja redakcija (pridedama).

2. Šis nutarimas įsigalioja 2015 m. sausio 1 dieną.

Ministras Pirmininkas	Algirdas Butkevičius

Finansų ministras	Rimantas Šadžius

Lietuvos Respublikos atstovų kelionių į Europos Sąjungos Tarybos darbo struktūrų susitikimus išlaidų kompensavimo taisyklių

priedas

(Paraiškos kompensuoti atstovo kelionės išlaidas forma)

(paraiškos sudarytojo pavadinimas)

PARAIŠKA

KOMPENSUOTI ATSTOVO KELIONĖS IŠLAIDAS

Nr.
(data)
_____________
(sudarymo vieta)

DUOMENYS APIE ATSTOVO KELIONĖS IŠLAIDAS APMOKĖJUSIĄ ĮSTAIGĄ IR SUSITIKIME DALYVAVUSĮ ATSTOVĄ
Įstaigos pavadinimas (lietuvių ir anglų kalbomis)
Įstaigos buveinė
Įstaigos kodas
Atstovo pareigų pavadinimas, vardas ir pavardė
SUSITIKIMAS
Kodas ir pavadinimas (lietuvių ir anglų kalbomis)*
Svarstytas klausimas
Susitikimo data
Vieta (miestas, valstybė)
Nurodyti, ar prie paraiškos pridedamos kvietimo ir posėdžio darbotvarkės kopijos
Nurodyti, ar prie paraiškos pridedama atstovo dalyvio paraiškos (arba kito dokumento, kuriuo įrodomas atstovo dalyvavimas susitikime) kopija
BANKAS, KURIAME YRA ĮSTAIGOS SĄSKAITA, Į KURIĄ TURI BŪTI PERVESTOS LĖŠOS, IR SĄSKAITOS NUMERIS
Pavadinimas
Buveinė
Kodas
Įstaigos sąskaitos, į kurią turi būti pervestos lėšos, numeris
KELIONĖS IŠLAIDOS
Prašoma kompensuoti atstovo kelionės išlaidų suma, eurais
PARAIŠKĄ UŽPILDĘS ASMUO
Pareigų pavadinimas, vardas, pavardė ir telefono numeris pasiteirauti

––––––––––––––––––

* Susitikimo kodas (nurodomas, jeigu jis pateiktas Europos Sąjungos dokumentuose) ir pavadinimas turi atitikti Europos Sąjungos Tarybos Generalinio sekretoriato nustatytus susitikimų, į kuriuos vykstantiems Lietuvos Respublikos atstovams pagal Europos Sąjungos Tarybos generalinio sekretoriaus 2013 m. birželio 12 d. sprendimą Nr. 30/2013 dėl valstybių narių įgaliotų atstovų kelionių išlaidų apmokėjimo gali būti kompensuojamos kelionių išlaidos, kodus ir pavadinimus lietuvių ir anglų kalbomis (pvz., „A.5. Politinis ir saugumo komitetas“ (tas pats – anglų kalba).

(atsakingo asmens pareigų pavadinimas)	(parašas)	(vardas ir pavardė)

––––––––––––––––––––